Euroopan kansanpuolueen ryhmä

Euroopan kansanpuolueen ryhmä (lyhenne EPP) on Euroopan kansanpuolueen (EPP) muodostama Euroopan parlamentin ryhmä. Ryhmä on ollut parlamentin suurin vuodesta 1999 lähtien. Vuoden 2024 eurovaalien jälkeen sillä on parlamentissa 188 edustajaa. Ryhmän puheenjohtaja on kesäkuusta 2014 ollut saksalainen Manfred Weber.

EPP-ryhmä luonnehtii itsensä keskustaoikeistolaiseksi ryhmäksi. Ryhmään kuuluvat Euroopan unionin jäsenvaltioiden merkittävimmät konservatiiviset ja keskustaoikeistolaiset poliittiset puolueet.sivut 16.6.2009  "Ryhmä yhdistää merkittävimmät maltilliset keskustalaiset ja keskustaoikeistolaiset poliittiset puolueet Euroopan unionin jäsenvaltioista." Suomesta ryhmään kuuluvat kokoomuksen sekä kristillisdemokraattien poliitkot. Kokoomukseen verrattuna ryhmää on luonnehdittu hieman arvokonservatiivisemmaksi.

Vuosina 1999–2009 ryhmään kuuluivat myös Euroopan demokraatit ja se kantoi nimeä Euroopan kansanpuolueen (kristillisdemokraatit) ja Euroopan demokraattien ryhmä (EPP-ED). Euroopan unionin komission puheenjohtajana on vuodesta 2004 ollut EPP-ryhmän jäsen, ensin vuosina 2004-2014 portugalilainen José Durão Barroso ja vuosina 2014-2019 luxemburgilainen Jean-Claude Juncker. Joulukuusta 2019 komission puheenjohtajana on ollut saksalainen Ursula von der Leyen.

Historia
pienoiskuva|EPP-ryhmään kuuluu meppejä 26 eri maasta, joista 24:stä useampi kuin yksi (tummemmalla sinisellä).
Ryhmä perustettiin alun perin kesäkuussa 1953 kristillisdemokraattisena ryhmänä Euroopan hiili- ja teräsyhteisön yleiskokoukseen (joka koostui kansallisten parlamenttien nimittämistä jäsenistä). Vuodesta 1999 se on ollut Euroopan parlamentin suurin ryhmä.

Vuosina 1999–2009 ryhmä oli nimeltään Euroopan kansanpuolueen (kristillisdemokraatit) ja Euroopan demokraattien ryhmä (EPP-ED),http://www.kotus.fi/index.phtml?s=3183  jolloin siihen kuului myös Euroopan demokraattien (ED) ryhmä ja siinä oli 277 edustajaa. Suurin osa EPP-ED-ryhmän jäsenistä kuului EPP:hen, joka oli Euroopan tasolle perustettu ylikansallinen poliittinen puolue.

Pienempi ED, joka ei ole virallinen puolue, suhtautui skeptisemmin yhdentymiseen. Konservatiivit perustivat vuonna 2009 oman Euroopan konservatiivien ja reformistien ryhmän, johon muun muassa Britannian konservatiivipuolueen jäsenet siirtyivät. Sitä edelsi Britannian David Cameronin johtaman konservatiivipuolueen johdolla perustettu ryhmä Movement for European Reform.http://www.guardian.co.uk/politics/2006/jul/13/conservatives.uk

EPP työskentelee "yhdessä edistääkseen kilpailukykyisempää ja demokraattisempaa Eurooppaa, joka perustuu sosiaaliselle markkinataloudelle ja joka on lähempänä kansalaisiaan". Se haluaa "Euroopan, joka luo mahdollisuuksia ja vaurautta sisämarkkinoiden piirissä ja joka on maailmanlaajuisesti kilpailukykyinen, ja joka samaan aikaan edistää kaikkien hyvinvointia, ei pelkästään Euroopassa vaan myös muualla maailmassa, sopusoinnussa kestävän kehityksen periaatteen kanssa, joka on unionisopimukseen kirjattu yhdeksi Euroopan yhteisön tavoitteista."http://www.epp-ed.eu/home/fi/aboutus.asp 

Suomalaiset EPP-ryhmässä
Suomesta EPP-ryhmään kuuluvat kokoomuksen edustajat, vuodesta 2024 Mika Aaltola, Sirpa Pietikäinen, Aura Salla ja Pekka Toveri. Vaaleissa varaedustajaksi jäänyt Pietikäinen nousi edustajaksi Henna Virkkusen tultua valituksi komissaariksi Ursula von der Leyenin II komissioon.

Myös kristillisdemokraatit kuuluvat EPP-ryhmään, mutta ovat suhtautuneet siihen skeptisesti ja halunneet tuoda omaa aatteellista pohjaansa selkeämmin esiin europarlamentissa.Tehtävä EU:ssa, Kristillisdemokraattien EU-vaaliohjelma 2009, s. 6   "Euroopan parlamentissa kristillisdemokraattiset puolueet ovat yhdessä konservatiivipuolueiden kanssa muodostaneet isoimman ryhmän, EPP-ED. Suomen KD:n mielestä varsinaisten kristillisdemokraattisten puolueiden tulee tiivistää yhteistyötään ja omaleimaisuuttaan suhteessa konservatiivipuolueisiin ja kristillisdemokraattien oma aatteellinen pohja tulee saada nykyistä selkeämmin näkyviin europarlamentissa."

 Ryhmän johto 2019–2024 
NimiAsemaMaa Manfred Weber puheenjohtaja (2014–)  François-Xavier Bellamy Varapuheenjohtaja  Andrzej Halicki Varapuheenjohtaja  Jeroen Lenaers Varapuheenjohtaja  Dolors Montserrat Varapuheenjohtaja  Siegfried Mureșan Varapuheenjohtaja  Lídia Pereira Varapuheenjohtaja  Massimiliano Salini Varapuheenjohtaja  Tomas Tobé Varapuheenjohtaja  Romana Tomc Varapuheenjohtaja  Željana Zovko Varapuheenjohtaja 
Lähde

 Lähteet 

 Aiheesta muualla 

 EPP-ryhmän kotisivut 

Luokka:Europarlamenttiryhmät
Luokka:Euroopan kansanpuolue